《没字碑》
清代·高孝本

山巅树石表，雷雨终不欹。扪读了无字，传是秦皇碑。

东封铭功伐，曷诏丞相斯。或云藏金策，石函外覆之。

亭亭霄汉间，观者徒然疑。祖龙昔多诈，兹意谅可知。

六籍既已燔，焉用文辞为？将以愚黔首，徒令万古嗤。

作者简介：（约1641—1727后）清浙江嘉兴人，字大立，号青华。康熙三十年进士。官绩溪知县，以不善事上官罢去。年届四十始为诗，罢官后放浪山水以老，其诗洒落有清气。有《固哉叟诗钞》。